Japansk tog gikk 20 sekunder for tidlig - legger seg flate og beklager
Ledelsen i selskapet Tsukuba Express, som blant annet kjører mellom de japanske byene Tokyo og Tsukuba, kommer med en uforbeholden beklagelse etter at toget som skulle gå 09.44.40, forlot plattformen 09.44.20. Feilen skal ha skjedd da de ansatte ikke hadde sjekket tidstabellen grundig nok, skriver selskapet i en skriftlig uttalelse. Til sammenligning: I fjor var i snitt 273 tog rammet av forsinkelse eller innstilling – hver dag i Norge. Hendelsen oppsto på stoppet Minami Nagareyama, som ligger like nord for Tokyo. Ingen reisende skal ha klaget på den tidlige avgangen. Ifølge BBC er det svært uvanlig at japanske tog avviker fra tidstabellen, og landet skal være et av verdens mest nøyaktige når det kommer til togtider.
Skulle gå 09.44.40. Forlot plattformen 09.44.20.